আলাপ:ভিতরগড় দুর্গ

message: ভিতরগড় দূর্গ  নিবন্ধের ইতিহাস অনুচ্ছেদে লেখা হয়েছে যে, “ভিতরগড় দুর্গটি আবিষ্কার করেন ইউনিভার্সিটি অব লিবারেল আর্টস বাংলাদেশের সহযোগী অধ্যাপক প্রত্নতত্ত্ববিদ ড. শাহনাজ হুসনে জাহান লীনা।” এই তথ্যটি আদৌ সঠিক নয়। ভিতরগড় দূর্গ সংরক্ষণ নিয়ে শাহনাজ হুসনে জাহান সম্প্রতিকালে অনেক কাজ করছেন একথা যেমন সত্য, তিনি যে এটির আবিষ্কারক নন, এ কথাও সমান সত্য। তথ্যসূত্র হিসাবে বাংলাপিডিয়ার উল্লেখ আছে। বাংলাপিডিয়ার উক্ত নিবন্ধে দাবী করা হয় নি যে, ‘ভিতরগড় দুর্গটি আবিষ্কার করেন শাহনাজ হুসনে জাহান’। এসব বিষয়ে আমাদের, উইকিপিডিয়ার লেখক এবং সম্পাদকদের, সতর্কতা অবলম্বনের প্রয়োজন আছে, কারণ আজকাল অনেকেই উইকিপিডিয়ায় প্রদত্ত্ব তথ্য যাচাই না-করে ব্যবহার করে। বাংলা উইকিপিডিয়ার নিবন্ধ ক্ষুদ্রাবয়ব হলেও নির্ভুল হবে, এই লক্ষ্য সর্বজনমান্য। -- Faizul Latif Chowdhury (আলাপ) ১৬:৩৭, ১৬ ডিসেম্বর ২০১৬ (ইউটিসি)
replies: text: :আমি নিশ্চিত নই যে, এটি আসলে ভুল তথ্য। বাংলাপিডিয়াতে আবিষ্কার নিয়ে বা এরকম কিছু লেখা নেই। তবে নিবন্ধ তৈরির সময় গুগল ঘেঁটে বেশ কিছু পুরাতন সংবাদের সাহায্য নিয়েছিলাম। সেখানে কোন কোন সংবাদপত্রে সরাসরি তাকেই আবিষ্কারক বলা হয়েছে, কোন কোনটাতে বলা হয়েছে তিনি এখানে খনন করে দুটি মন্দির আবিষ্কার করেছেন। তবে সবগুলোতেই বলা হয়েছে এই এলাকার খননকাজের নেতৃত্ব তিনি দিয়েছিলেন সে হিসেবে পত্রিকাগুলো তাকে আবিষ্কারক বলে থাকতে পারে। উদাহরণস্বরুপ,  । তবে আমি এটাও মনে করি, বাংলা উইকিপিডিয়াতে আবিষ্কারকের কথা নেই তবে আবিষ্কারক হিসেবে নিশ্চয়ই একজন বা কেউ না কেউ রয়েছেন সুতরাং সরাসরি এটি ভুল হয়নি। তবে, যদি অন্য কেউ আবিষ্কারক হয় সেক্ষেত্রে তথ্য পরিবর্তন করতে আপত্তি নেই। --যুদ্ধমন্ত্রী আলাপ ১৯:০৬, ১৬ ডিসেম্বর ২০১৬ (ইউটিসি)
replies: text: ::: প্রথমতঃ ড. শাহনাজ হুসনে জাহান ভিতরগড় দূর্গ-এর আবিষ্কারক কি-না তা আদৌ তর্কের বিষয় নয়। কেননা, এটি একটি প্রতিষ্ঠিত তথ্য যে তিনি আবিষ্কার করেন নি। বাংলাপিডিয়ার নিবন্ধটি তারই লেখা। সেখানেও এরকম তথ্য নেই, থাকার প্রশ্নও আসে না।  আবিষ্কারক শব্দটির একটি আভিধানিক ও ব্যবহারিক অর্থ আছে যা সম্প্রসারণ করে যিনি আবিষ্কারক নন তাকে আবিষ্কারক হিসেবে কল্পনা করা এবং  সেই কল্পনাকে তথ্য হিসেবে উইকিপিডিয়াতে দেয়া কি ন্যায়সঙ্গত হবে? দ্বিতীয়তঃ, বাংলা সংবাদপত্রের তথ্যের ওপর সর্বাংশে নির্ভর না করাই শ্রেয়। ব্যক্তিগতভাবে আমি বাংলা সংবাদপত্রের  তথ্য যাচাই করে ব্যবহার করি। বইপত্রের ক্ষেত্রেও আমি যাচাই পদ্ধতি অনুসরণ করি। কারণ বাংলা উইকিতে আমার দ্বারা ভুল তথ্য পরিবেশিত হোক এটি কখনই চাই না। তৃতীয়ত: ঊনবিংশ শতাব্দী থেকে প্রত্মতাত্ত্বিক বইপত্রে ভিতরগড় দূর্গ এবং এর পশ্চিমবঙ্গীয় অংশের উল্লেখ পাওয়া যাচ্ছে। বুকানন সাহেবের বইয়ে ভিতরগড় দূর্গের উল্লেখ দেখতে পাচ্ছি। পরবর্তীকালে রাখালদাস বান্দ্যোপাধ্যায় ভিতরগড় দূর্গের কিছু বর্ণনা দিয়েছেন। ড. নাজিমউদ্দিন আহমেদও লিখেছেন ভিতরগড়ের কথা। শাহনাজ হুসনে জাহানের আগেও এখানে প্রত্নতত্ত্ব বিভাগ কিছু কাজ করেছেন। তবে এতে সন্দেহ নেই যে, ড. শাহনাজ হুসনে জাহানের নেতৃত্বে সাম্প্রতিক কালের খনন কাজ ভিতরগড়ের ব্যাপারে অনেক তথ্য উদঘাটন করেছে। স্বাভাবিকভাবে এসব আমার জানার কথা নয়। তবে গত মাসে আমি ভিতরগড়ের বিষয়ে অনুষ্ঠিত একটি সেমিনারে বক্তৃতাদানে বাধ্য হই; ফলে মুফতে অনেক কিছু জানা হয়ে গেছে। চতুর্থতঃ ভিতরগড় দূর্গের ক্ষেত্রে আবিষ্কারক শব্দটির ব্যবহার আবশ্যিক নয়। মনে রাখতে হবে এর আয়তন ২৫ বর্গ কিমি। Under any circumstances, আমি নিবন্ধে অনুমানপ্রসূত তথ্য সংযোজনের বিরোধী। -- Faizul Latif Chowdhury (আলাপ) ১২:৪৪, ১৭ ডিসেম্বর ২০১৬ (ইউটিসি)

text: :ধন্যবাদ। আমি বাক্যটি সংশোধন করে লিখেছি। আপনিও একুট দেখুন ও যদি সংশোধনের প্রয়োজন হয় সেক্ষেত্রে আমার কোন আপত্তি নেই।--যুদ্ধমন্ত্রী আলাপ ১০:০৮, ১৮ ডিসেম্বর ২০১৬ (ইউটিসি)
thread_title:  ভুল তথ্য 

message: ভিতরগড় দূর্গ নিবন্ধটিকে ভিতরগড় দুর্গ শিরোনামে স্থানান্তরের আবেদন করছি। 'দূর্গ' শব্দটি বানানগতভাবে অশুদ্ধ।— Obangmoy (আলাপ • অবদান)  এই স্বাক্ষরহীন মন্তব্যটি যোগ করেছেন।
replies: text: ঠিক করা হয়েছে। ধন্যবাদ।--যুদ্ধমন্ত্রী আলাপ ১০:১০, ১৮ ডিসেম্বর ২০১৬ (ইউটিসি)
thread_title:  নিবন্ধের নাম স্থানান্তর